Marek Kamiński

Marek Kamiński (sündinud 24. märtsil 1964 Gdańskis) on Poola rännumees, polaaruurija, mitme raamatu autor, fotograaf ja ettevõtja. Ta on esimene ning seni ainus inimene maailmas, kes on ühe aasta jooksul ilma kõrvalise abita vallutanud maakera mõlemad poolused – 23. mail 1995 jõudis ta koos Wojciech Moskaliga põhjapoolusele ja 27. detsembril 1995 vallutas iseseisvalt ka lõunapooluse. Marek Kamiński kasvas üles Pommerimaal Połczynie-Zdroj’s. 1982 lõpetas ta Koszalinis Władysław Broniewski nimelise II Üldharidusliku Lütseumi ning õppis seejärel Varssavi Ülikoolis filosoofiat ja füüsikat. Ta on firma Invena S.A. asutaja ja kaasomanik, samuti Marek Kamiński Fondi asutaja, mille eesmärgiks on puuetega inimeste toetamine. Valdab kaheksat võõrkeelt: inglise, saksa, itaalia, prantsuse, hispaania, norra, vene ja jaapani. Marek Kamiński elab koos abikaasa Katarzyna ja tütre Polaga Sopotis. 1977 esimene iseseisev reis kaubalaeval Aalborgi sadamasse Taanis 1978 laevareis Marokosse Safi sadamasse 1984 reis hääletades läbi endise NSV Liidu (praeguse Venemaa territooriumi), Skandinaavia, Saksamaa, Rumeenia, Bulgaaria, Kreeka, Türgi ja Jugoslaavia 1985 reis autostopiga läbi Kuuba ja Mehhiko (Mexico, Yucatan, Chiapas) 1987 reis autostopiga läbi Kuuba ja Mehhiko (Mexico, Yucatan, Oaxaca, Chihuahua, Chiapas) 1990 esimene iseseisev polaarekspeditsioon Spitsbergenile (suuskadel läbiti umbes 350 km) 1993 esimene poolakate ekspeditsioon TransGrenland Expedition läbi Gröönimaa koos Wojciech Moskaliga (35 päevaga läbiti umbes 660 km) 1995 "Poolakad poolusel" – põhjapooluse vallutamine Ward Hunt Islandi suunalt koos Wojciech Moskaliga (72 päevaga 770 km) 1995 "Poolakas poolusel" – põhjapooluse iseseisev vallutamine Berkner Islandi suunalt (53 päevaga 1400 km) 1996/1997 "Solo TransAntarctica" – katse läbida üksinda Antarktis (1450 km) 1997/1998 Antarktika ekspeditsioon koos Leszek Cichyga Ellsworthi mägedesse ja Mount Vinsoni mäetipu vallutamine 1998 tõus Kilimanjarole Tansaanias ja Kościuszko mäetippu Austraalias 1998 ekspeditsioon Boliivia Andidesse, Huayna Potosi mäetipu vallutamine ning retk Amasoonias koos Borge Ouslandiga 1999 Atlandi ookeani ületamine jahil "Gemini" koos Andrzej Piotrowskiga 1999 "Earth Expedition" – Gibsoni kõrbe läbimine Austraalias (60 päevaga 700 km) 2000 "Race 2000" – Atlandi ookeani ületamine katamaraanil "Polfarma – Warta" koos Roman Paszkega 2000 "Greenland Expedition 2000" – Gröönimaa läbimine koos Wojciech Ostrowskiga (13 päevaga 600 km) 2000 ekspeditsioon "Amazon Source 2000" Amazonase lätetele National Geographic Society toetusel 2001 reis Sansibari ja tõus Kilimanjarole Tansaanias koos Katarzyna Piseraga 2001 "North Pole 2001" – retk põhjapoolusele esimeste Poola turistide teejuhina 2001 matk Kesk- ja Ida-Dolomiitidesse ja Cortino d'Ampezzosse koos Katarzyna Pisera ja Leszek Cichyga 2002 ekspeditsioon põhjapoolusele teejuhina 2002 matk Kesk- ja Ida-Dolomiitidesse Marmoladasse 2003 Teekond Pühale Maale koos Katarzyna Piseraga – Jeruusalemm, Cezarea, Netania, Masada, Tel Aviv, Jafa 2004 "Üheskoos poolusele" – ekspeditsioonid maakera mõlemale poolusele koos puuetega teismelise poisi Janek Mela, Wojtek Ostrowski ja Wojciech Moskaliga 2005 "Pontoonidel ümber Läänemere" – viiepäevane reis "Solidaarsuse" 25. aastapäeva tähistamiseks koos Mirosław Kukuła ja Wojciech Ostrowskiga 2006 "Baby on Board. Koos Polaga mööda Poolat" – teekond läbi Poola mööda Visla jõe kallast koos abikaasa Katarzyna ja tütar Polaga 2007 "Baby on Board. Koos Polaga mööda maailma" – retk Norrasse (Oslo, Finnmarksvidda, Lofoty, Flamsbana) koos abikaasa Katarzyna ja tütar Polaga Marek Kamiński on järgmiste reisiteemaliste raamatute autor: "Minu poolused. Ekspeditsioonipäevikud aastatest 1990-1998" Ideamedia, Gdańsk 1998. Seda raamatut autasustati Artus´i auhinnaga kategoorias 1998. aasta parim raamat ning Merevaiguliblika auhinnaga Arkady Fiedleri nim. parimate Poola maiskonnaloo- ja reisiteemaliste raamatute konkursil; "Minu ekspeditsioonid" Pascal, Bielsko-Biała 2001; "Üheskoos poolusele" Marek Kamiński Fond, Gdańsk 2005 ning järgmiste raamatute kaasautor: Sławomir Swerpel, Marek Kamiński, Wojciech Moskal. "Mitte ainult poolus" Muza SA, Warszawa 1996; Jacek Bunsch, Marek Kamiński. "Poola post ehk ühe kirja ebatavaline teekond". Kirjastus Europa, Wrocław 2000. Lisaks sellele on tema artikleid ja fotosid avaldanud paljud ajakirjad, sealhulgas National Geographic ja Voyage.[viide?] Põhjapooluse alistamine, rež. J. Surdel (1995); Kaks poolust ühe jooksul. Arktika, rež. J. Surdel (1995); Kaks poolust ühe jooksul. Antarktika, rež. J. Surdel (1996); Tol aastal Patriott Hillsis, rež. J. Surdel (1996); Kolmas poolus. Katkenud ekspeditsioon, rež. J. Surdel (1997); Transantarctica 96/97, rež. J. Surdel (1997); Miks? Ekspeditsioon Mt. Vinsonile, rež. W. Ostrowski (1998); Mehe sisemine portree, rež. F. Bajon (1999); Gröönimaa Marek Kamiński selja taga, rež. W. Ostrowski (2000); Üheskoos poolusele, rež. W. Ostrowski (2005); White out. Ekspeditsioon varju taha, rež. W. Szumowski (2005); Pontoonidel ümber Läänemere, rež. W. Ostrowski (2005); Polaga läbi Poola, rež. W. Szumowski (2007). 1994. aasta noore ärimehe aunimetus rahvusvahelise konkursi "World Young Business Achiever" Poola voorus (1994); Poola Taassünni Ordeni Rüütlirist – põhjapooluse vallutamise eest (1995); Spordiministri kuldmedal põhjapooluse alistamise eest (1995); Noorteorganisatsiooni "Sztandar Młodych" auhind Aasta Tulija auhind maakera mõlema pooluse vallutamise eest ühe aasta jooksul (1995); TV Polonia auhind Poola ja poolapärasuse ülistamise eest (1996); Gdański Linnavolikogu aunimetus ja autasu "Püha Wojciechi medal" Gdański tutvustamise eest kogu maailmas (1997); Auhind Merevaiguliblikas Arkady Fiedleri nim. konkursil raamatu "Minu poolused. Ekspeditsioonipäevikud 1990–1998" eest (1999); Łodzi festivali Explorers auhind "Explorer 2000 – neile, kel on julgust avastada" (2000); Jolanta Kwaśniewska Fondi auhind Liblikas 2003 vapruse ning puuetega inimestele osutatud tervete ühiskonnaliikmetega samaväärse tähelepanu eest nende täisväärtusliku osalemise toetamisel ühiskonnaelus (2004); Liikumise "Kaunim Poola" diplom ilu loomise eest, millega Poola võiks kogu maailma ees hästi silma paista (2004); "Super Kolos 2004" kõige suurema sportliku saavutuse eest Poola polaaruuringute ajaloos – see oli põhjapooluse vallutamine 23. mail 1995 (2004); Välisministri diplom väljapaistvate teenete eest Poola tutvustamisel kogu maailmas (2005); Ajakirja Styl Życia auhind Kuldne Kaelkirjak osavõtliku ja ühiskondlikult tundliku loomingustiili eest (2005); Gdański metropoliidi, Tema Eminentsi vaimulik Tadeusz Gocłowski medal "Haigete ja puuetega inimeste väsimatu eestkostja", (2005); Hans Christian Anderseni saadiku aunimetus teenete eest inimõiguste, üldinimlike väärtuste ja inimvõimete kaitsmisel ning samuti usu ja lootuse suurendamise eest nendesse väärtustesse puuetega isikute ja haigete laste seas (2005); Łodzi Explorers Festivali auhind "Äri ja kirg – neile, kes on saavutanud erialast edu ning oskavad huvitavalt ja kaunilt elada" (2006); Mälestustahvel Władysławowos Sporditähtede alleel "Vankumatu hingejõu ning sportliku kirega inimesele" (2006); Pühavend Alberti medal tõestamise eest, et ka puuetega inimene võib olla ühiskondlikus elus täieõiguslikult osalev liige, suutes keeruliste ülesannetega edukalt toime tulla ning oma unistused ellu viia (2007); Płocki filmifestivali International Tour eriauhind silmapaistvate saavutuste eest turismi alal ning Poola tutvustamise eest kogu maailmas (2007); Sissekanne Guinnessi rekordite raamatu osas "Inimvõimed – avastajad": "Esimene inimene maakera mõlemal poolusel ühe aasta jooksul" (1995); Koszalini ja Połczyn-Zdrój linna ning Tarłowi valla aukodaniku nimetus. Poola Literaatide Ühingu liige Poola Teaduste Akadeemia Polaaruuringute Komitee auliige Sopoti Jahtklubi liige Marek Kamiński on pidanud palju loenguid nii Poolas, USA-s kui ka mujal, sealhulgas isegi Antarktikas. Tema multimeedialoengud koos värvikate fotodega oma paljudest ekspeditsioonidest on köitvad ja inspireerivad. Teemad: Kuidas võimatu võimalikuks saab Ekspeditsioonid unistuste piiril Barjääride ületamine Motivatsioon Risk – kuidas sellega toime tulla enne projekti ja projekti ajal Koostöö ja vastastikune usaldus Kuidas vallutada omaenese poolusi Ta korraldab ka töötube ja muus vormis koolitust Poola ja välismaa suurkontsernide, pankade ja kindlustusseltside töötajatele. Marek Kamiński fond asutati 1996. aastal. See tegeleb koolitusprogrammide koostamise ja koordineerimisega, samuti raha kogumisega proteeside ostmiseks inimestele, kes neid vajavad ning intergatsioonilaagrite korraldamiseks puuetega inimestele. Põhikirjaliste eesmärkide hulka kuuluvad ka toetused polaaralade ning teiste maakera piirkondade uurimiseks, samuti polaaruuringute, looduskaitse ja ökoloogia propageerimine ning ekspeditsioonidest osalenud noorte osavõtjate tutvustamine. Fondi suurimad saavutused on: Ühingu esimese aktsiooni "Aitame haigetel lastel oma unistused täide viia" tulemuseks oli fondi asutamine. Sellesse fondi kogutud summade eest osteti laste jaoks tilguti- ja ülekandesüsteeme ning aidati rahastada ka Gdański Meditsiiniakadeemia laste kemoteraapia osakonna kapitaalremonti (1995); Polaarekspeditsiooni Solo TransAntarctica korraldamine, mille üheks osaks oli rahvusvaheline internetivõrgupõhiselt töötav koolitusprogramm (1996/97); Jõulupühade ajal kahe Ełki ja Ostrołęka lastekodudest pärit lapse jaoks reisi korralda-mine Antarktikasse – see oli lõunapooluse-teemalise konkursi peaauhind (1996/97); Ekspeditsiooni korraldamine Antarktise kõrgeimale mäetipule Mount Vinsonsinile (1997/98); Lastele Austraalia-teemalise konkursi korraldamine ekspeditsiooni ajal, matkates läbi Gibsoni kõrbe. Konkursi võitjatele oli peaauhinnaks välja pandud reis Sydneysse (1999); Marek Kamiński poolt koos puudega poisi Jan Melaga korraldatud ekspeditsioon maakera mõlemale poolusele "Üheskoos poolusele" (2004); "Anna teistele šanss" – raha kogumine proteeside ostmiseks puuetega isikutele esimese "Üheskoos poolusele" ekspeditsiooni ajal. Selle aktsiooni tulemusena kogutud rahasumma (733 227 zł.) otsustati suunata proteeside ostmise toetusteks 65 isikule kogu Poolas (2004); koolitusaktsioonide "Kool poolusel" korraldamine (2004); Üleriigiline aktsioon Ülemaailmsel Haigete Päeval, mille käigus tol päeval haiglates viibima pidanud lastele anti üle 10 000 eksemplari raamatuid "Lulie suur rännak" (veebruar 2005); "Piiride ületamise koolid" – tasuta laagrite korraldamine puuetega lastele. Üle kahe nädala olid 30 puuetega last ja noort laagrites, osaleti spordiüritustel ning temaatilistes töötubades ja koolitustel (juuli 2005); "Abi Pakistanile" – annetuste kogumine Pakistani maavärina ohvrite heaks (november 2005). Katarzyna Wierzba, "Maailmavallutajad" Kirjastus Esprit, Kraków 2004. Małgorzata Okupnik. "Poola individuaalalade sportlaste autobiograafiad" Kirjastus Officina TUM, Gniezno 2005. Toim. Steve Bell. "Maa kroon" Kirjastus Pascal, Bielsko-Biała 2001. Ryszard Badowski. "Maailma avastamine" Kirjastus Pascal, Bielsko-Biała 2001. Joost Cohensius, Marc Cornelissen, Edmond Öfner, Henk Leyen. "Origin Aarde Xpedition Australië to the source" Kirjastus V + K, Blaricum 1999. http://www.kaminski.pl http://www.fundacja.kaminski.pl http://www.babyonboard.pl http://www.wyprawy.kaminski.pl http://www.szkola.kaminski.pl/linki.php http://old.kaminski.pl/